**KAPOSVÁR MEGYEI JOGÚ VÁROS**

**POLGÁRMESTERE**

**1. változat**

**ELŐTERJESZTÉS**

**önkormányzati tulajdonú ingatlan hasznosításáról, illetve telekalakítás, telekhatár- rendezés jóváhagyásáról**

**I. Új uszoda beruházás kapcsán telekalakítás, telekhatár-rendezés**

Magyarország Kormánya az 1803/2015. (XI.10.) Korm. határozat 8. pontjával döntött arról, hogy Kaposvár sportéletének élénkítése, a helyi és térségi társadalmi igények kielégítése céljából támogatja egy új, fedett, tízpályás versenymedencés városi uszoda megépítését.

A beruházáshoz kapcsolódóan szükségessé vált önkormányzati tulajdonú ingatlanok telekhatárainak a rendezése.

A jelen előterjesztés 1. számú mellékletét képező, a Pécsi Geodéziai és Térképészeti Kft. által 01/0370 munkaszámon készített változási vázrajz szerint a kaposvári 7082 hrsz-ú, „kivett közterület” megnevezésű ingatlan megosztásra, a – kisajátítási eljárás során megszerzett -kaposvári 7090/2 hrsz-ú ingatlan teljes területe beolvasztásra, a kaposvári 7083 hrsz-ú, „kivett strandfürdő és épületek” megnevezésű ingatlan területe növelésre kerül a kaposvári 7090/2 hrsz-ú ingatlannal, illetve a kaposvári 7082 és 7084 hrsz-ú ingatlanok részterületével.

Fentiekre tekintettel javasolom a Tisztelt Közgyűlésnek, hogy hagyja jóvá a jelen előterjesztés 1. számú mellékletét képező változási vázrajz szerinti telekhatár rendezést és telekegyesítést.

**II. A Készenléti Rendőrséggel kötött bérleti szerződés módosítása**

A Készenléti Rendőrség és Önkormányzatunk között 2017. április 28. napján bérleti szerződés jött létre a Kaposvár, Szent Imre u. 14. szám alatti irodaépület, önkormányzati tulajdonú – korábban a Földhivatal által használt – 835,8 m2 alapterületű helyiségcsoportjára 2017. május 01. napjától 1.100,-Ft/m2/hó+Áfa bérleti díj fizetési kötelezettség mellett.

A Készenléti Rendőrség a birtokbavételt követően kérelmet nyújtott be további, 10 db használaton kívüli helyiség bérbevételére, valamint jelezték használati igényüket további 3 db, a Készenléti Rendőrség által használt helyiségcsoporthoz szervesen kapcsolódó alagsori helyiségre, ahonnan időközben a korábbi bérlő elhelyezésre került.

A Készenléti Rendőrség az alapító okirata szerint – a Rendőrség szerveiről és a Rendőrség szerveinek feladat- és hatásköréről szóló 329/2007. (XII.13.) Kormányrendelet alapján – közfeladatot ellátó költségvetési szerv, így a nemzeti vagyonról szóló 2011. évi CXCVI. törvény 11. § (17) bekezdése értelmében a hasznosítás során mellőzhető a versenyeztetés.

Fentiekre tekintettel javasolom a Tisztelt Közgyűlésnek, hogy hagyja jóvá az előterjesztés 2. számú mellékletét képező szerződés-módosítást.

**Kaposvár, 2017. május 18.**

**Szita Károly**

**polgármester**

**HATÁROZATI JAVASLAT:**

1. Kaposvár Megyei Jogú Város Közgyűlése úgy határozott, hogy jóváhagyja – az új városi sportcsarnok megvalósítása kapcsán- a jelen előterjesztés 1. számú mellékletét képező, a Pécsi Geodéziai és Térképészeti Kft. által 01/0369 munkaszámon készített változási vázrajz szerinti telekegyesítéseket, telekhatár rendezéseket.

Felelős: Szita Károly polgármester

Közreműködik: Molnár György igazgató

L. Balogh Krisztina városi főépítész

Határidő: 2017. június 15.

2. Kaposvár Megyei Jogú Város Közgyűlése úgy határozott, hogy jóváhagyja az előterjesztés 2. számú mellékletét képező, a Készenléti Rendőrség és Kaposvár Megyei Jogú Város Önkormányzata között 2017. április 28. napján a Kaposvár, Szent Imre u. 14. szám alatti irodaépület 835,8 m2 alapterületű helyiségcsoportjára létrejött bérleti szerződés módosítását a további helyiségek igénybevételére vonatkozó kérelem támogatására tekintettel.

Felelős: Szita Károly polgármester

Közreműködik: Molnár György igazgató

Határidő: 2017. június 15.

2. melléklet

**Bérleti szerződés I. számú módosítása**

amely létrejött egyrészről **Kaposvár Megyei Jogú Város Önkormányzata** (7400 Kaposvár, Kossuth tér 1., adószám: 15731591-2-14, képviseli: Szita Károly polgármester, pénzügyi ellenjegyző Molnár György gazdasági igazgató) mint bérbeadó, (a továbbiakban: Bérbeadó),

másrészről **Készenléti Rendőrség** (adószám: 15720199-2-51; törzskönyvi azonosító: 739713; képviseli: dr. Balogh János r. vezérőrnagy rendőrségi főtanácsos, műveleti országos rendőrfőkapitány-helyettes, parancsnok) **1101 Budapest, Kerepesi út 47-49.,** mint bérlő (a továbbiakban: Bérlő),

(a továbbiakban együttesen Felek) között az alulírott helyen és napon az alábbi feltételekkel:

1. A Felek 2017. április 28. napján bérleti szerződést (a továbbiakban: eredeti szerződés) kötöttek a Kaposvár, Szent Imre u. 14. szám alatti irodaépület, önkormányzati tulajdonú – a bérleti szerződés mellékletét képező alaprajz szerinti – 835,8 m2 alapterületű helyiségcsoportjára 2017. május 01. napjától határozatlan időtartamra a tömeges bevándorlás okozta válsághelyzet idejére a KR Határvadász Bevetési Osztályai hivatásos állományának ideiglenes elhelyezése céljából.
2. Felek rögzítik, hogy az elhelyezendő állomány létszámára tekintettel további – mellékelt helyszínrajt szerinti - 13 helyiség tekintetében kiterjesztik az eredeti szerződés hatályát 2017. május 15. napjától (II. emelet 2,3,5,6,7,9,16,21,22; alagsor 41. számú helyiség+ 3 alagsori helyiség).
3. A 2. pontban rögzítettekre tekintettel Felek megállapodnak, hogy **2017. május 15. napjától** Bérlő a Kaposvár, Szent Imre u. 14. szám alatti irodaépület 2. pontban részletezett helyiségeit is bérbe veszi, ezzel az általa bérelt helyiségcsoport alapterülete +259,4 m2-rel változik, azaz **mindösszesen 1095,2 m2-re növekszik**.

**2017. május 15. napjától fizetendő bérleti díj összege:**

**1. 100,- Ft/m2/hó+áfa, összesen 1. 204. 720,- Ft/hó+áfa.**

1. Az eredeti szerződés egyebekben változatlan tartalommal érvényben marad. A jelen szerződésben nem szabályozott kérdésekben a Polgári Törvénykönyv rendelkezései az irányadók. Jelen megállapodás Kaposvár Megyei Jogú Város Közgyűlése jóváhagyásával lép érvénybe, melynek megtörténtéről Bérbeadó írásban (postai és elektronikus úton is) tájékoztatja Bérlőt.

A felek jelen megállapodást, mint akaratukkal mindenben megegyezőt jóváhagyólag aláírták.

**Kaposvár, 2017. május ….**

..................................................................... …………………………………………….

**Kaposvár Megyei Jogú Város Készenléti Rendőrség**

**Önkormányzata**

tulajdonos képviseletében bérlő képviseletében

**Szita Károly polgármester Dr. Balogh János r. vezérőrnagy**

**műveleti országos rendőrfőkapitány-helyettes**

(Készenléti Rendőrség parancsnoka)

**Jogi ellenjegyzés: szakmai kezdeményező:**

**Bartók György c.r.alezredes**

**KR MÜIG Üzemeltetési Osztály vezetője**

**Jogi ellenjegyzés:**

**Pénzügyi ellenjegyzés: Pénzügyi ellenjegyzés:**